પરંતુ જો આપણે થોડીવાર માટે માસુમ ઇમામો(અ.સ.) જેઓ હિદાયતના ચિરાગ છે, તેમની હદીસો પર ગંભીરતાપૂર્વક અને શાંતચિત્તે વિચારીશું તો પછી આ વાત એકદમ સ્પષ્ટ થઇ જશે કે માણસની હકીકત તેનો દેખાવ અને શરીર નથી. આપણા બધાજ અંગો આજ્ઞાંકિત નોકરની જેવા છે, જેઓ પોતાના માલિકના હુકમોનું અનુસરણ કરી રહ્યા છે. માણસની વાસ્તવિક્તા તેનું દિલ, તેની રુહ અને તેનામાં ઉદ્ભવતા વિચારો અને માન્યતા છે. જ્યાંથી તેના અંગોને આજ્ઞાઓ અને હુકમો મળે છે. કયામતના દિવસે, આજ વિચારો અને માન્યતાઓના શારિરીક રૂપમાં માણસને ઉઠાડવામાં આવશે.